{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":42,"n_cols":6,"rows_kept":42,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Pravilnika o gospodarenju otpadnim baterijama i akumulatorima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga stručnjaka za Održivi razvoj","PRAVILNIK O GOSPODARENJU otpadnim baterijama i akumulatorima","Prijedlog Pravilnika ne definira na jasan način obveze i način postupanja krajnjih korisnika - pravnih i fizičkih osoba-obrtnika - s otpadnim baterijama i akumulatorima. U pravilniku je potrebno jasnije definirati odredbe vezane uz nositelje troškova preuzimanja otpadnih baterija i akumulatora od krajnjih korisnika.\nNadalje, prijedlog Pravilnika sadrži glavu naziva 'Sustav sakupljanja otpadnih prijenosnih baterija i akumulatora kojima upravlja Fond'. Iako je Zakonom o održivom gospodarenju otpadom predviđeno više mogućnosti uspostave sustava (organizacija, samostalno), ovim zakonskim prijedlogom isto nije obuhvaćeno. Predlažemo da se u Pravilnik svakao ugrade i odredbe iz zakona o mogućnosti uspostave sustava ili putem organizacije ili samostalno.","Prihvaćen","Odredbe uređene (članci 16., 17. i 18.)"]
[2,"HGK","PRAVILNIK O GOSPODARENJU otpadnim baterijama i akumulatorima","Ovakvim zakonskim prijedlogom detaljno i jasno su razrađeni svi postupci registriranja gospodarskih subjekata (svakog proizvođača i prodavatelja baterije ili akumulatora te osobe koja posjeduje dozvolu za gospodarenje otpadom koja uključuje gospodarenje otpadnim baterijama ili akumulatorima i osoba koja upravlja reciklažnim dvorištem), međutim ne daju se jednoznačne obveze i način postupanja s aspekta krajnjeg korisnika baterija i akumulatora.\n\nS obzirom da prema članku 8. stavak 3. proizvođač i prodavatelj koji stavlja na tržište baterije i akumulatore ne smije prilikom prodaje nove prijenosne baterije ili akumulatora krajnjem korisniku zasebno prikazati troškove sakupljanja, postupanja s otpadnim baterijama i akumulatorima i procesa recikliranja otpadnih baterija i akumulatora, može se očekivati da će zasigurno proizvođači i prodavatelji ove troškove ugraditi u tržišnu cijenu novih proizvoda. \nS druge strane uzimajući u obzir istaknute i obrazložene nejasnoće u predloženom tekstu Pravilnika, krajnji korisnik može samo očekivati da će ovakav sustav gospodarenja otpadnim baterijama i akumulatorima u odnosu na dosadašnju predaju otpadnih baterija i akumulatora ovlaštenom skupljaču bez naknade, donijeti nove troškove. \nTakođer, ocjenjuje se nelogičnim da krajnji korisnik organizira vlastiti prijevoz otpadnih baterija i akumulatora proizvođaču jer za to niti nema/niti bi trebao imati uvjete. \nS obzirom da je stavkom 3. članka 21. propisano od koga sve je ovlašteni sakupljač dužan preuzeti otpadne baterije i akumulatore bez naplate, ocjenjuje se da krajnjem korisniku preostaje jedino predaja otpadnih baterija i akumulatora ovlaštenom skupljaču uz naplatu.\nIz navedenog je razvidno da postojeći tekst Prijedloga Pravilnika o otpadnim baterijama i akumulatorima s aspekta krajnjih korisnika (posjednika iz gospodarstva) zahtijeva daljnju doradu jer:\n• nije jasno kome i pod kojim uvjetima bi trebali predavati naše otpadne baterije i akumulatore;\n• ostaje otvoreno pitanje tko je nositelj troška preuzimanja otpadnih baterija i akumulatora od krajnjih korisnika;\n• nije jasno može li krajnji korisnik predati otpadne baterije i akumulatore bilo kojem prodavatelju ili isključivo onom od kojeg je kupio (poznata je situacija da prodavatelji danas jesu, a sutra ih nema);\n• nije jasno na koji način je zamišljena predaja otpadnih baterija i akumulatora proizvođaču i prodavatelju od strane krajnjih korisnika (krajnji korisnici u sustavu gospodarenja otpadom nisu predviđeni biti prijevoznici otpada).\nZalažemo se za Pravilnik koji će omogućiti da kao i do sada imamo pravo poziva za predaju odvojeno skupljenih otpadnih baterija i akumulatora na lokaciji krajnjeg korisnika baterija i akumulatora, bez naknade.\n\nOcjenjujemo da je Pravilnik potrebno ozbiljno doraditi kako bi se sustav gospodarenje otpadnim baterijama i akumulatorima odvija na način propisan Zakonom o održivom gospodarenju otpadom i te sukladno Direktivi 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te stavljanju izvan snage Direktive 91/157/EEZ.","Djelomično prihvaćen","Odredbe Pravilnika su u velikoj mjeri dorađene."]
[3,"Ivan Čuljak","PRAVILNIK O GOSPODARENJU otpadnim baterijama i akumulatorima",{"$cut":{"chars":32760,"head":"Temeljem članka 53. stavka 3. Zakona o održivom gospodarenju otpadom („Narodne novine“, broj 94/13) ministar zaštite okoliša i prirode donosi \nPRAVILNIK\nO GOSPODARENJU OTPADNIM BATERIJAMA I AKUMULATORIMA\n\nPRAVILNIK O GOSPODARENJU otpadnim baterijama i akumulatorima \n  \nTemeljem članka 53. stavka 3. Zakona o održivom gospodarenju otpadom („Narodne novine“, broj 94/13) ministar zaštite okoliša i prirode donosi ovaj Pravilnik. \n  \nOPĆE ODREDBE \n\nČlanak 1.\n\nOvim Pravilnikom propisuju se postupci i cilj gospodarenja otpadnim baterijama i akumulatorima, zahtjevi u pogledu odvojenog sakupljanja i obrade otpadnih baterija i akumulatora, obveze vođenja evidencija, obveze i način ispunjavanja obveza proizvođača proizvoda, zahtjeve u pogledu baterija i akumulatora koje su proizvod, sadržaj programa za obavljanje usluge sakupljanja otpadnih prijenosnih baterija i akumulatora, način i uvijete označavanja baterija i akumulatora i ambalaže, vrste proizvoda za koje je obvezna registracija u Registar gospodarenja posebnim kategorijama otpada i način obveznog postupanja proizvođača proizvoda i posjednika otpada. \n  \n  \nČlanak 2.\n\n(1) Ovaj Pravilnik je u skladu s odredbama Direktive 2006/66/EZ Europskog Parlamenta i Vijeća od 6. rujna 2006. o baterijama i akumulatorima i otpadnim baterijama i akumulatorima te stavljanju izvan snage Direktive 91/157/EEZ (SL L 266, 26. 9. 2006.), koja je zadnji put izmijenjena Direktivom 2013/56/EZ Europskog Parlamenta i Vijeća od 20. studenoga 2013. o izmjeni o izmjeni Direktive 2006/66/EZ Europskog Parlamenta i Vijeća o baterijama i akumulatorima i otpadnim baterijama i akumulatorima s obzirom na stavljanje na tržište prijenosnih baterija i akumulatora koji sadržavaju kadmij namijenjenih za korištenje u bežičnim električnim alatima te gumbastih ćelija s niskim sadržajem žive te o stavljanju izvan snage Odluke Komisije 2009/603/EZ (Tekst značajan za EGP) (SL L 329, 10.12.2013.) (u daljnjem tekstu: Direktiva 2006/66/EZ)  \n(2) Ovaj Pravilnik je u skladu i sa sljedećim aktima Europske komisije izdanima u svezi provedbe Direktive 2006/66/EZ: \n1. Odlukom Komisije 2008/763/EZ od 29. rujna 2008. kojom se uspostavlja, sukladno Direktivi 2006/66/EZ Europskog Parlamenta i Vijeća, opća metodologija za izračun godišnje prodaje prijenosnih baterija i akumulatora krajnjim korisnicima (SL L 262, 1. 10. 2008.), (u daljnjem tekstu: Odluka 2008/763/EZ). \n2. Odlukom Komisije 2009/851/EZ od 25. studenog 2009. kojom se uređuje upitnik kojim države članice izvještavaju o provedbi Direktive 2006/66/EZ Europskog Parlamenta i Vijeća o baterijama i akumulatorima i otpadnim baterijama i akumulatorima (SL L 312, 27. 11. 2009.), (u daljnjem tekstu: Odluka 2009/851/EZ). \n3. Uredbom Komisije (EU-a) br. 1103/2010 od 29. studenog 2010. kojom se utvrđuju, sukladno Direktivi 2006/66/EZ Europskog Parlamenta i Vijeća, pravila u pogledu označavanja kapaciteta prijenosnih sekundarnih (punjivih) i automobilskih baterija i akumulatora (SL L 313, 30. 11. 2010.), (u daljnjem tekstu: Uredba 1103/2010/EU). \n4. Uredbom Komisije (EU-a) br. 493/2012 od 11. lipnja 2012. kojom se, sukladno Direktivi 2006/66/EZ Europskog Parlamenta i Vijeća utvrđuju detaljna pravila za izračun efikasnosti recikliranja u procesu recikliranja otpadnih baterija i akumulatora (SL L 151, 12. 6. 2012.), (u daljnjem tekst: Uredba 493/2012/EU). \n(3) Ovaj Pravilnik se objavljuje uz poštivanje postupka obavješćivanja u skladu s Direktivom 98/34/EZ Europskog Parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa (SL L 204, 21.7.1998., sa svim izmjenama). \n \nČlanak 3.\n\nOdredbe ovoga Pravilnika odnose se na sve vrste baterija i akumulatora, neovisno o njihovom obliku, zapremini, masi, sastavu ili načinu uporabe, osim baterija i akumulatora koje se koriste u: \n- opremi namijenjenoj zaštiti bitnih sigurnosnih interesa Republike Hrvatske, oružju, municiji ratnom materijalu, osim u proizvodima koji nisu namijenjeni specifično za vojnu namjenu \n- u opremi namijenjenoj za upućivanje u svemir. \nPojmovi\nČlanak 4.\n\nPojmovi koj"}},"Djelomično prihvaćen","Odredbe Pravilnika su u velikoj mjeri dorađene."]
[4,"Udruga stručnjaka za Održivi razvoj","PRAVILNIK O GOSPODARENJU otpadnim baterijama i akumulatorima,\nČlanak 1.","Tekst u ovom članku potrebno je uskladiti s tekstom iz članka 53. Zakona o održivom gospodarenju otpadom","Prihvaćen","Odredba dorađena (članak 1. stavak 1.)"]
[5,"HGK","PRAVILNIK O GOSPODARENJU otpadnim baterijama i akumulatorima,\nČlanak 1.","Članak 1. nije u potpunosti usklađen sa Zakonom o održivom gospodarenju otpadom(NN 94/13) kao npr. s člankom 53. stavak 3. te predlažemo da se isti dopuni.","Prihvaćen","Odredba dorađena (članak 1. stavak 1.)"]
[6,"Udruga stručnjaka za Održivi razvoj","PRAVILNIK O GOSPODARENJU otpadnim baterijama i akumulatorima,\nČlanak 3.","U članku je potrebno izvršiti gramatičke ispravke u riječima 'municijii' i 'namjenui'","Prihvaćen","Odredba dorađena (članak 3. stavak 2.)"]
[7,"Udruga stručnjaka za Održivi razvoj","Pojmovi,\nČlanak 4.","U navedenom članku potrebno je izvršiti pojmovno usklađivanje (primjerice koristiti izraze baterijske ćelije/članci). Nadalje, u točci 6. potrebnno je dodati izraz 'ovlaštena' ispred teksta 'osoba koja upravlja reciklažnim dvorištem. \nU točki 13. predlažemo da se u alineji prvoj i drugoj koristi sljedeći tekst:\n- je zatvoren/zapečaćen/zabrtvljen i \n- se može prenositi u ruci\nČlanak 4. u pojmovima navodi 'naknadu gospodarenja otpadnim baterijama i akumulatorima'. Spomenuti pojam smatramo suvišnim budući da Zakon o održivom gospodarenju otpadom navodi kako će se naknade biti definirane Uredbom (članak 53.). Ovaj pojam stoga je suvišan.\nNadalje, pojam 'postupanje sa otpadnim baterijama illi akumulatorima' potrebno je uskladiti s definicijom postrojenja iz Zakona o održivom gospodarenju otpadom.\nOdređeni pojmovi koji se koriste u Prijedlogu Pravilnika definirani su Zakonom o održivom gospodarenju otpadom. Predlažemo da se u ovom članku naznači kako za razumijevanje ovog Pravilnika vrijede sve definicije navedene u spomenutom Zakonu. Istim će se postići bolje razumijevanje ovog propisa.","Djelomično prihvaćen","\"Usvojena riječ članak\nOvlaštena osoba koja upravlja reciklažnim dvorištem – nije usvojeno\nje zatvoren/zapečaćen/zabrtvljen… - usvojeno\n\ntemelj obračuna naknade definiran je pravilnikom\npostupanje sa otpadnim baterijama i akumulatorima zamijenjeno sa „obrada otpadnih baterija ili akumulatora“"]
[8,"HGK","Pojmovi,\nČlanak 4.","Ocjenjujemo  da je definicija pojma krajnji korisnik suvišna i nepotrebna za uspostavu sustava, a s obzirom na činjenicu da ni Zakon o održivom gospodarenju otpadom kao ni Direktivi 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te stavljanju izvan snage Direktive 91/157/EEZ  ne sadrže definiciju pojma krajnji korisnik.\nVezano na alineju 11. , u slučaju navođenja naknada gospodarenja otpadom, ocjenjujemo da je potrebno  Pravilnikom definirati sve naknade za gospodarenje koje predviđa Zakon o održivom gospodarenju otpadom, npr. naknada za sustav , povratna naknada .\nPredlažemo da se izričaj u alineji 15. uskladi s definicijom iz Zakona o održivom gospodarenju otpadom, a s obzirom na to da je u članku 4. stavak 1., Zakona o održivom gospodarenju otpadom definiran pojam gospodarenje otpadom kao i postupci gospodarenja otpadom.\nTakođer je u članku 4. stavak 1. alineja 14. Zakona o održivom gospodarenju otpadom definirano da se sa otpadom može gospodariti u građevinama za gospodarenje otpadom , pa se pojam postrojenja predlaže uskladiti  sa Zakonom.\nDefiniciju pojma posjednik iz kućanstva ocjenjujemo suvišnom jer je u članku 4. stavak 1. alineja 39. Zakona o održivom gospodarenju otpadom definiran pojam posjednik otpada kao proizvođač otpada ili pravna i fizička osoba koja je u posjedu otpada.\nPrijedlogom pravilnika izostavljena je definicija ovlaštenog obrađivača otpadnih prijenosnih baterija i akumulatora kako je to definirano članacima 71. i 72. Zakona o održivom gospodarenju otpadom, pa predlažemo da se ista doda u prijedlog Pravilnika.\nU Zakonu o održivom gospodarenju otpadom kao i u Direktivi 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te stavljanju izvan snage Direktive 91/157/EEZ nije definiran pojam serviser. U Zakonu je definiran pojam „proizvođač otpada“  pa ocjenjujemo da je definiranje pojma serviser nepotrebno jer je serviser osoba čijom aktivnošću nastaje otpad.","Djelomično prihvaćen","Odredba je usklađena s odgovarajućom odredbom direktive (end-user)"]
[9,"Hrvatski Telekom d.d. ","Pojmovi,\nČlanak 4.","HT temeljem lex specialis Pravilnika o gospodarenju otpadnom električnom i elektroničkom opremom (NN 42/14, 107/14), čl. 3. toč. 3. i toč. 5. plaća sve potrebne naknade za sve komponente uključujući elektroničke uređaje i baterije. Postupanje sukladno navedenim točkama HT bi plaćao dvostruku naknadu po istoj osnovi. Stoga HT smatra da je nametanje ove obveze u slučaju HT i drugih operatera neopravdana.","Prihvaćen","Odredba dorađena (članak 26. stavak 3.)"]
[10,"Našicecement d.d.","Pojmovi,\nČlanak 4.","Točka 17. Nije jasno značenje riječi „prva osoba“. Da li to znači da postoji i „druga osoba „na koju se ovaj pojam „proizvođač“ kao i ovaj pravilnik onda ne odnose? Potrebno pojašnjenje ili ispravak.\n\nTočka 17. i 22. Ova dva pojma podrazumijevaju jedino slučaj kada se baterija ili akumulator nabavljaju za treće strane (stavljaju na tržište). Što ako se nabavljaju za vlastite potrebe kao dio uređaja ili samostalno? Da li je ta osoba onda obveznik ovog pravilnika? Potrebno pojašnjenje ili ispravak","Prihvaćen","Odredba dorađena."]
[11,"Udruga stručnjaka za Održivi razvoj","Pojmovi,\nČlanak 5.","U stavku 1. potrebno je naglasiti kako se misli na negativne učinke. Nadalje, potrebno je jasno naznačiti govorimo li samo o otpadnim prijenostim baterijama i akumulatorima ili o svim baterijama i akumulatorima. U tom je smislu potrebno uskladiti i tekst članka.","Prihvaćen","Odredba dorađena (članak 5. stavak 1.)"]
[12,"HGK","Pojmovi,\nČlanak 5.","Vezano na odredbe stavka 2. koje se odnose na provođenje mjera za unaprjeđenje sustava gospodarenja otpadnim baterijama i akumulatorima iz Dodatka IV ovog pravilnika postavlja se pitanje na koji način će se vrjednovati već uloženo ako znamo da su neki subjekti već proveli određene mjere unaprjeđenja.","Djelomično prihvaćen","Svi subjekti u gospodarenju baterijama i akumulatorima, te otpadnim baterijama i akumulatorima dužni su temeljem Direktive, te ostali propisa unaprjeđivati  životnog ciklusa proizvoda kroz sustave zaštite okoliša i ostale sustave koji vrednuju dobru proizvođačku praksu."]
[13,"Udruga stručnjaka za Održivi razvoj","Obveze proizvođača,\nČlanak 8.","Nije jasno kako mora postupati prodavatelj koji baterije prodaje putem internetske prodaje. Potrebno je i ovu mogućnost uključiti u obvezu, odnosno naznačiti kako navedeni prodavatelj mora postupati (u smislu informiranja kupaca o mogućnosti odlaganja navedenog otpada, i sl.).","Djelomično prihvaćen","Prodaja baterija i akumulatora putem interneta provodi se sukladno članku 42. stavku 10. Zakona o održivom gospodarenju otpadom"]
[14,"HGK","Obveze proizvođača,\nČlanak 8.","Predlažemo odredbu stavka 3. uskladiti s odredbom članka 4. Zakona o održivom gospodarenju otpadom kojim je definiran pojam gospodarenje otpadom, a ne postupanje s otpadom.","Prihvaćen","Odredba dorađena (članak 13. stavak 1.)"]
[15,"Udruga stručnjaka za Održivi razvoj","Obveze proizvođača,\nČlanak 9.","Treba li u stavku 3. navesti i startere?","Prihvaćen","\"usvojeno                                                                    Članak 4. stavak 1. Točka 28. Pravilnika\nVrste baterija ili akumulatora su:\n- prijenosne baterije i akumulatori,\n- industrijske baterije i akumulatori i\n- automobilske baterije i akumulatori (starteri);\nČlanak 12.\n(3) Prodavatelj i proizvođač koji je dužan osigurati preuzimanje otpadnih automobilskih baterija i akumulatora, serviser i osoba koja upravlja reciklažnim dvorištem dužna je preuzete otpadne automobilske baterije i akumulatore predati osobi koja posjeduje odgovarajuću dozvolu za gospodarenje tom vrstom otpada.\""]
[16,"HGK","Obveze proizvođača,\nČlanak 9.","Predlažemo da se obveza proizvođača iz članka 9. uskladi sa Direktivom 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te stavljanju izvan snage Direktive 91/157/EEZ, odnosno da se doda pojam treća osoba te Pravilnikom odredi njena definicija.","Djelomično prihvaćen","svrha odredbe propisane direktivom je ostvarena i bez uvođenja dodatnog pojma"]
[17,"Našicecement d.d.","PRAVILNIK O GOSPODARENJU otpadnim baterijama i akumulatorima,\nObvezno postupanje posjednika otpadne baterije ili akumulatora","Tko je posjednik otpada? U definicijama ovaj pojam i što on podrazumijeva nije naveden. Potrebno pojasniti.","Prihvaćen","Pojam \"Posjednik otpada\" propisan je  člankom 4. stavkom 1. točkom 40. Zakona o održivom gospodarenju otpadom te člankom 4. stavkom 1. točkom 19. Pravilnika."]
[18,"Udruga stručnjaka za Održivi razvoj","Obvezno postupanje posjednika otpadne baterije ili akumulatora,\nČlanak 13.","U stavku 1. potrebno je jasno naznačiti kome se predaje otpadna baterija ili akumulator kada se ista odvoji iz uređaja. Na kraju teksta vjerujemo kako treba stajati tekst 'akumulatora' umjesto 'uređaja'.\nU stavku 3. nije jasno naznačeno preuzimaju li ne otpadne baterije od krajnjih korisnika u reciklažnim dvorištima bez naknade. Predlažemo da se isto doda u ovom stavku.","Prihvaćen","\"Usvojeno                                                                                                                                      Prvi dio nije usvoje jer se baterije moraju ukloniti iz uređaja sukladno Direktivi.\nČlankom 10. Pravilnika \n (1) Prodavatelj je dužan osigurati preuzimanje otpadnih prijenosnih baterija i akumulatora od krajnjeg korisnika na lokaciji prodajnog prostora u kojem prodaje prijenosne baterije ili akumulatore, bez troškova po krajnjeg korisnika i bez obveze kupnje nove prijenosne baterije ili akumulatora.\n(2) Proizvođač koji stavlja na tržište industrijske baterije ili akumulatore, dužan je osigurati preuzimanje otpadnih industrijskih baterija i akumulatora od krajnjeg korisnika, neovisno o kemijskom sastavu i porijeklu te industrijske baterije ili akumulatora.\n(3) Prodavatelj i proizvođač koji stavlja na tržište automobilske baterije i akumulatore, dužan je osigurati preuzimanje otpadnih automobilskih baterija i akumulatora od krajnjeg korisnika koji je posjednik iz kućanstva, bez troškova po tog krajnjeg korisnika i bez obveze kupnje nove baterije ili akumulatora.\n(4) Serviser i osoba koja upravlja reciklažnim dvorištem dužna je osigurati preuzimanje otpadnih automobilskih baterija i akumulatora od posjednika iz kućanstva bez troškova po tog posjednika iz kućanstva.\n\""]
[19,"HGK","Obvezno postupanje posjednika otpadne baterije ili akumulatora,\nČlanak 13.","U obvezama posjednika otpadnog uređaja koji sadrži otpadnu bateriju ili akumulator stavak 1. propisuje samo da je posjednik dužan otpadnu bateriju ili akumulator izdvojiti iz otpadnog uređaja i predati ju odvojeno od uređaja. Ne propisuje se jasno kojem sudioniku u lancu gospodarenja otpadnim baterijama i akumulatorima!\nStavak 2. samo definira da se osoba koja posjeduje dozvolu za gospodarenje otpadom za djelatnost druge obrade, oporabe ili zbrinjavanja otpadnih uređaja i serviser smatraju stručnom osobom u smislu članka 7. stavka 2. (stručne osobe koje, neovisno o proizvođaču uređaja, izdvajaju  otpadne baterije ili akumulatore iz uređaja, kad krajnji korisnik to sam ne može obaviti).  Dalje je ovdje propisano da je stručna osoba dužna izdvojiti otpadnu bateriju ili akumulator iz uređaja  otpadnog uređaja i predati osobi koja posjeduje odgovarajuću dozvolu za gospodarenje otpadom. Nije jasno kakva je procedura predaje u slučaju da krajnji korisnik sam obavlja izdvajanje otpadne baterije ili akumulatora iz uređaja.\n\nStavak 1. Budući da je u članku 4. Pravilnika definiran samo posjednik iz kućanstva ocjenjujemo da je isto potrebno uskladiti na način da se u članku 4. Izostavi riječ iz kućanstva.\n\nStavak 3. sukladno prethodnim člancima ocjenjujemo potrebnim ili ostaviti samo pojam proizvođača baterija i akumulatora prema Zakonu o održivom gospodarenju otpadom ili dodati u Pravilnik na svim prikladnim mjestima i pojam prodavatelja baterija i akumulatora.","Prihvaćen","\"usvojeno                                                              Članak 17.\n(1) Posjednik iz kućanstva dužan je otpadnu prijenosnu bateriju ili akumulator predati prodavatelju, serviseru prilikom održavanja uređaja koji sadrži prijenosnu bateriju i akumulator, osobi koja upravlja reciklažnim dvorištem ili ugovornom sakupljaču.\n(2) Posjednik iz kućanstva dužan je otpadnu bateriju ili akumulator, osim otpadne prijenosne baterije ili akumulatora, predati proizvođaču, prodavatelju, serviseru, osobi koja upravlja reciklažnim dvorištem ili osobi koja posjeduje odgovarajuću dozvolu za gospodarenje tom vrstom otpada.\nČlanak 18.\n(1) Pravna ili fizička osoba – obrtnik, koja se smatra krajnjim korisnikom prijenosne baterije ili akumulatora, dužna je predati otpadnu prijenosnu bateriju ili akumulator ugovornom sakupljaču.\n(2) Pravna ili fizička osoba – obrtnik, koja se smatra krajnjim korisnikom industrijske baterije ili akumulatora, dužna je predati otpadnu industrijsku bateriju ili akumulator osobi koja posjeduje odgovarajuću dozvolu za gospodarenje tom vrstom otpada.\n(3) Pravna ili fizička osoba – obrtnik, koja se smatra krajnjim korisnikom automobilskih baterija i akumulatora, dužna je predati otpadnu automobilsku bateriju ili akumulator osobi koja posjeduje odgovarajuću dozvolu za gospodarenje tom vrstom otpada.\n\nNa svim prikladnim mjestima – nije usvojeno jer predaja tih vrsta otpada mora biti kontrolirana zbog otpadnih svojstava baterija i akumulatora\n                                      \""]
[20,"Našicecement d.d.","Obvezno postupanje posjednika otpadne baterije ili akumulatora,\nČlanak 13.","Tko je posjednik? Da li taj pojam obuhvaća i pojam „posjednik iz kućanstva“? Ako da potrebno je uskladiti stavak 1 i članak 14.\nStavak 1. Nije definirano kome se treba predati. Specificirati kao u čl.14 stavak 2. ili stavak 3.\nStavak 2.  Na kraju dodati sa kojim otpadom jer ovako ostaje previše općenito.\nStavak 3. Treba obuhvatiti i sakupljača jer prema sadašnjem tumačenju Zakona i postupka ishođenja dozvola za gospodarenje otpadom, kada govorimo o procesu sakupljanja podrazumijeva se i skladištenje.","Prihvaćen","\"Definirano člankom 4. Stavkom 1. točkom 19. Pravilnika\n19. Posjednik je proizvođač otpadnih baterija i akumulatora ili pravna i fizička osoba koja je u posjedu te vrste otpada.\nPredaja definirana člankom 17 i 18. Pravilnika\n\""]
[21,"Udruga stručnjaka za Održivi razvoj","Obvezno postupanje posjednika otpadne baterije ili akumulatora,\nČlanak 14.","Navedenim člankom propisane su obveze pojedinih dionika u sustavu gospodarenja otpadom. No nažalost, čini se kako nisu definirane obveze za posjednika (sukladno definiciji iz članka 4. stavka 1. točke 39. Zakona o održivom gospodarenju otpadom. Pravilnik bi trebao obuhvatiti sve dionike u sustavu, stoga predlažemo ili da se revidira definicija iz članka 4. ovog prijedloga Pravilnika: 'posjednik iz kućanstva' te da se primijenjuje definicija iz Zakona o održivom gospodarenju otpadom. Ili da se u ovom članku definiraju i obveze posjednika sukladno definiciji iz Zakona.","Prihvaćen","\"Definirano člankom 4. Stavkom 1. točkom 19. Pravilnika \n19. Posjednik je proizvođač otpadnih baterija i akumulatora ili pravna i fizička osoba koja je u posjedu te vrste otpada;\nusvojeno\n\""]
[22,"HGK","Obvezno postupanje posjednika otpadne baterije ili akumulatora,\nČlanak 14.","Stavkom  1. propisuje se kome je posjednik iz kućanstva dužan predati otpadnu bateriju ili akumulator, a stavci 2. i 3. određuju kome je proizvođač, prodavatelj i serviser dužan predati otpadnu prijenosnu bateriju ili akumulator, odnosno otpadni starter i otpadnu industrijsku bateriju ili akumulator. Niti ovdje nije jasno propisano kome je krajnji korisnik kao pravna osoba dužan predati otpadnu prijenosnu bateriju, otpadni starter i otpadnu industrijsku bateriju ili akumulator.\nU stavku 2., sukladno Zakonu o održivom gospodarenju otpadom koji definira pojam posjednik otpada u članku 4. stavak 1. alineja 39., predlažemo pojam serviser zamijeniti s pojmom posjednik otpadnih baterija i akumulatora te isto učiniti u cijelom tekstu Pravilnika. \nNadalje, nije jasno  zbog čega je navedena količina od 195 kg.","Prihvaćen","Odredba dorađena (članak 17. i 18.)"]
[23,"Našicecement d.d.","Obvezno postupanje posjednika otpadne baterije ili akumulatora,\nČlanak 14.","Stavak 1. Da li pod pojmom odgovarajuće dozvole za gospodarenje otpadom ulazi i sakupljač i oporabitelj/zbrinjavatelj ili samo jedno od njih. Potrebno je specificirati kao što je specificirano u stavku 2. Ili 3.,","Prihvaćen","Odgovarajućom se smatra su smislu ključnih brojeva i postupaka određenih dozvolom za gospodarenje otpadom."]
[24,"HGK","Obvezno postupanje posjednika otpadne baterije ili akumulatora,\nČlanak 15.","U potpunosti podržavamo odredbe članka 15. budući da izvješće o ispitivanju otpadnih baterija i akumulatora nije moguće provoditi na način predviđen za otpad.","Prihvaćen","Nepotrebno obrazloženje."]
[25,"Našicecement d.d.","Obvezno postupanje posjednika otpadne baterije ili akumulatora,\nČlanak 15.","Nije jasno na koga se sve odnosi pojam posjednik.","Prihvaćen","Na sve pravne odnosno fizičke osobe – obrtnike i one iz kućanstva u čijem su posjedu otpadne baterije i akumulatori."]
[26,"Udruga stručnjaka za Održivi razvoj","Postupci gospodarenja otpadnim baterijama i akumulatorima,\nČlanak 16.","Predlažemo da se ovaj članak uskladi s pravnom stečevinom Europske unije koja zabranjuje odlaganje i spaljivanje startera i otpadnih industrijskih baterija i akumulatora.","Prihvaćen","Odredba dorađena (članak 19.)"]
[27,"HGK","Postupci gospodarenja otpadnim baterijama i akumulatorima,\nČlanak 16.","Nabrajanjem postupaka zbrinjavanja kojima je zabranjeno gospodariti ostavlja se dojam da su ostali postupci zbrinjavanja prihvatljivi što je recimo upitno ako uzmemo u obzir postupak D13 koji označava miješanje otpada prije podvrgavanja bilo kojem  postupku navedenim  pod D1-D12.\nDirektiva zabranjuje odlaganje i spaljivanje startera i otpadnih industrijskih baterija i akumulatora pa predlažemo da se ovaj pojam uskladi sa Direktivom 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te stavljanju izvan snage Direktive 91/157/EEZ Direktivom.","Prihvaćen","Odredba dorađena (članak 19.)"]
[28,"Udruga stručnjaka za Održivi razvoj","Postupci gospodarenja otpadnim baterijama i akumulatorima,\nČlanak 18.","Umjesto navoda 'najboljih raspoloživih tehnikama' koristiti tekst 'najboljih raspoloživih tehnika'","Prihvaćen","Odredba dorađena na drugi način (članak 21. stavak 1.)"]
[29,"HGK","Postupci gospodarenja otpadnim baterijama i akumulatorima,\nČlanak 19.","U stavku 1. pojam postupanje nije u skladu sa Zakonom o održivom gospodarenju otpadom budući da se u Zakonu koristi pojam gospodarenje otpadnim baterijama i akumulatorima. Ovaj stavak je u suprotnosti s  člankom 120. stavak 4. Zakona o održivom gospodarenju otpadom i ocjenjujemo da je isti potrebno nadograditi na način da se ugrade odredbe navedenog članka Zakona.","Prihvaćen","Odredba dorađena (članak 22. stavak 1.)"]
[30,"HGK","PRAVILNIK O GOSPODARENJU otpadnim baterijama i akumulatorima,\nSustav sakupljanja otpadnih prijenosnih baterija i akumulatora kojim upravlja Fond","U Pravilniku je dan samo opis sustava kojim upravlja Fond te nije jasno zašto  nisu definirani i ostali sustavi koji su omogućeni na temelju Zakona o održivom gospodarenju otpadom za posebne kategorije otpada, a predviđeno je da će biti definirani Pravilnikom. \nPredlažemo da Pravilnik opiše i ostale sustave.","Djelomično prihvaćen","Pravilnikom je razrađen sustav kojim upravlja Fond, a za sustav kojim upravlja organizacija nisu stečeni Zakonom predviđeni uvjeti (članak 64. stavak 7.). Nadalje vjerujemo da za pojedinačno ispunjavanje cilja ne postoji dostatni interes, no moguće je, dopuniti u tom smislu u narednom razdoblju."]
[31,"Udruga stručnjaka za Održivi razvoj","Sustav sakupljanja otpadnih prijenosnih baterija i akumulatora kojim upravlja Fond,\nČlanak 21.","Iako se ne opisuje sustav putem Organizacije (sukladno Zakonu o održivom gospodarenju otpadom), potencijalni sakupljač trebao bi pripremiti 'program za obavljanje usluge sakupljanja' (Zakonom o održivom gospodarenju otpadom isto bi trebala pripremiti Organizacija). Nije jasno zašto bi sakupljač morao raditi program. Zar ne bi bilo dovoljno da izrazi troškovnik sakupljanja?\nU ovom članku ponovno nije naveden posjednik. Kome bi on trebao predati otpadne startere, otpadne baterije i akumulatore?","Djelomično prihvaćen","Program sakupljača se odnosi na pružanje usluge Fondu, a program organizacije se odnosi na ispunjavanje odgovarajućeg nacionalnog cilja."]
[32,"Hrvatski Telekom d.d. ","Sustav sakupljanja otpadnih prijenosnih baterija i akumulatora kojim upravlja Fond,\nČlanak 21.","Nacrt prijedloga Pravilnika čl.21.st.3. – definira duži rok, ne duljem od 15 dana od poziva, u kojem je sakupljač dužan preuzeti sve količine otpadnih prijenosnih baterija u odnosu na rok definiran Pravilnikom o gospodarenju otpadnim baterijama i akumulatorima, na snazi, rok 24 sata po pozivu. Uvođenje dužeg roka za HT i druge operatere povlači veći trošak radi držanja odnosno eventualnog skladištenja takvog otpada do preuzimanja sa strane sakupljača. Stoga predlažemo definiranje roka od 24 sata po pozivu.","Nije prihvaćen","predloženi rok bi značajno utjecao na troškove usluge"]
[33,"Našicecement d.d.","Sustav sakupljanja otpadnih prijenosnih baterija i akumulatora kojim upravlja Fond,\nČlanak 21.","Stavak 3. Ovdje se sada ne spominje posjednik iako i on mora predati otpadnu bateriju ili akumulator sukladno čl.13. Potrebno pojasniti.","Prihvaćen","Uređeno odredbama članka 16., 17 i 18."]
[34,"HGK","Sustav sakupljanja otpadnih prijenosnih baterija i akumulatora kojim upravlja Fond,\nČlanak 22.","Člankom 20. propisuje se da je ispunjavanje ciljeva proizvođača, u svrhu ispunjavanja ciljeva RH o odvojenom skupljanju otpadnih prijenosnih baterija i akumulatora, obvezan ispuniti FZOiEU, za koje proizvođači FZOiEU plaćaju naknadu gospodarenja otpadnim baterijama i akumulatorima. Člankom 21. propisuje se da skupljanje otpadnih prijenosnih baterija i akumulatora u sustavu kojim upravlja FZOiEU obavlja ovlašteni sakupljač s kojim je FZOiEU sklopio ugovor. Za obavljenu uslugu skupljanja otpadnih prijenosnih baterija i akumulatora, prema članku 22. FZOiEU ovlaštenom skupljaču isplaćuje iznos sukladno odgovarajućem ugovoru. \nU stavku 3. članka 21. propisuje se da je ovlašteni sakupljač dužan preuzeti sve količine otpadnih prijenosnih baterija i akumulatora, od proizvođača, osobe koja upravlja reciklažnim dvorištem i servisera bez naplate. Dakle, niti ovdje nije predviđeno preuzimanje od krajnjeg korisnika kao pravne osobe.\n\nTakođer, naziv Registra nije u skladu sa članku 43. Zakona o održivom gospodarenju otpadom u kojem se navodu Registar gospodarenja posebnim kategorijama otpada pa je predlažemo da se naziv Registra uskladiti sa nazivom iz Zakona.","Prihvaćen","Odredbe uređene"]
[35,"Udruga stručnjaka za Održivi razvoj","Registar gospodarenja posebnim kategorijama otpada,\nČlanak 23.","Iako  u glavi ovog dijela prijedloga Pravilnika jasno stoji naziv naziv, u stavku 1. stoji krivi naziv Registra. Navedeno je potrebno ukladiti.","Prihvaćen","Odredba uređena (članak 25.)"]
[36,"Udruga stručnjaka za Održivi razvoj","Registar gospodarenja posebnim kategorijama otpada,\nČlanak 24.","U ovom članku također je potrebno uskladiti naziv Registra s nazivom iz Zakona o održivom gospodarenju otpadom (članak 43.)","Prihvaćen","Odredba uređena (članak 25.)"]
[37,"HGK","Registar gospodarenja posebnim kategorijama otpada,\nČlanak 24.","U stavcima 1.-3. potrebno je naziv Registra uskladiti s odredbom članka 43. Zakona o održivom gospodarenju otpadom.","Prihvaćen","Odredba uređena (članak 25.)"]
[38,"Udruga stručnjaka za Održivi razvoj","Očevidnik o nastanku i tijeku otpada,\nČlanak 27.","Dodatno propisivanje načina vođenja ONTO obrasca, uz već postojeće odredbe u posebnom propisu, može generirati dodatni trošak.","Prihvaćen","Ne radi se o dodatnom trošku jer se ovim propisom uređuje način vođenja ONTO-a za ovu posebnu kategoriju."]
[39,"HGK","Očevidnik o nastanku i tijeku otpada,\nČlanak 27.","S obzirom da je sukladno Zakonu o održivom gospodarenju otpadom pravna osoba kao proizvođač/posjednik otpada dužna voditi Očevidnik o nastanku i tijeku otpada, nije jasno odnosi li se obveza propisanog načina vođenja očevidnika otpada za otpadne baterije i akumulatore iz članka 27 (unošenje propisanih oznaka u ONTO obrazac) i na tu istu pravnu osobu ako je ona ujedno i  krajnji korisnik.\nS obzirom da je u članku 27. stavku 3 navedeno da se otpadna baterija ili akumulator koju je preuzeo proizvođač, za potrebe vođenja Očevidnika o nastanku i tijeku otpada, smatra njegovim proizvodnim otpadom, otvara se pitanje da li krajnji korisnik u slučaju da preda otpadnu bateriju ili akumulator temeljem članka 9. proizvođaču mora voditi očevidnik.\n\nČlankom su propisani dodatni zahtjevi za ONTO , a što će sigurni izazvati troškove za novo programiranje i vođenje sustava ONTO.","Djelomično prihvaćen","Ovim propisom se uređuje način vođenja ONTO-a za ovu posebnu kategoriju."]